“ทรัมป์” พ่นชุดใหญ่! โว “มะกัน” พร้อมตัดสัมพันธ์ แถมขู่เล่นงานบ.จีนใน “วอลล์สตรีท”
"ทรัมป์" พ่นชุดใหญ่! โว "มะกัน" พร้อมตัดสัมพันธ์ แถมขู่เล่นงานบ.จีนใน "วอลล์สตรีท"
"ทรัมป์" พ่นชุดใหญ่! โว "มะกัน" พร้อมตัดสัมพันธ์ แถมขู่เล่นงานบ.จีนใน "วอลล์สตรีท"
14 พ.ค. 2563

ประธานาธิบดีโดนัลด์ ทรัมป์แห่งสหรัฐ เปิดเผยว่า ตนอยู่ระหว่างการตรวจสอบบริษัทสัญชาติจีนที่จดทะเบียนอยู่ในตลาดหุ้นนิวยอร์ก และตลาดหุ้นแนสแดค (Nasdaq) ที่ไม่ได้ปฎิบัติตามกฎระเบียบทางบัญชีของสหรัฐ
โดยสื่อนอกรายงานว่า ทรัมป์เตรียมยกระดับคุณสมบัติของบริษัทสัญชาติจีนที่จดทะเบียนอยู่ในตลาดหุ้นนิวยอร์กและ ตลาดหุ้นแนสแดค ให้ปฎิบัติตามกฎระเบียบทางบัญชีของสหรัฐ เนื่องจากในขณะนี้ บริษัทสัญชาติจีนไม่ปฎิบัติตามกฎระเบียบทางบัญชีของสหรัฐ ซึ่งส่งผลให้เกิดการฉ้อโกง โดยใช้ตลาดทุนสหรัฐเป็นเครื่องมือ และนำมาซึ่งความเสียหายต่อนักลงทุน
นอกจากนี้ หลายสื่อยังมองว่า การแถลงในครั้งนี้เป็นการลงโทษจีนเรื่องการรับมือกับโรคระบาดโคโรนาไวรัส 2019 หรือ โรคโควิด-19 ซึ่งสหรัฐมี กล่าวว่า จีนแจ้งข้อมูลการระบาดของเชื้อไวรัสล่าช้า จนทำให้เกิดความเสียหายในสหรัฐ รวมไปถึงข้อสันนิษฐานที่่ว่า จีนเป็นผู้ผลิตทดลองเชื้อไวรัส และทำให้เชื้อไวรัสหลุดออกมาจากห้องทดลองในเมืองอู่ฮั่น
ขณะนี้ มีบริษัทสัญชาติจีนจดทะเบียนอยู่ในตลาดหุ้นสหรัฐจำนวน 156 บริษัท รวมมูลค่าได้ 1.2 ล้านล้านดอลลาร์สหรัฐ
ทั้งนี้ ในถ้อยคำแถลงของทรัมป์ ยังกล่าวอีกว่า “สหรัฐอาจจะตัดความสัมพันธ์กับจีนทั้งหมดก็ได้”